open-index/open-wikipedia-markdown huggingface dataset:
ลาฟอนซา บัตเลอร์

**ลาฟอนซา โรมานิค บัตเลอร์** (  ; เกิด 11 พฤษภาคม ค.ศ. 1979) นักการเมืองชาวอเมริกัน เป็นสมาชิกวุฒิสภาสหรัฐจากรัฐแคลิฟอร์เนียตั้งแต่ ค.ศ. 2023 ถึง 2024 สังกัดพรรคเดโมแครต

เมื่อวันที่ 1 ตุลาคม ค.ศ. 2023 กาวิน นิวซัม ผู้ว่าการรัฐแคลิฟอร์เนีย ได้เลือกให้บัตเลอร์ดำรงตำแหน่งสมาชิกวุฒิสภาสหรัฐแทน ไดแอน ไฟน์สไตน์ ที่เสียชีวิตลง และเธอเป็นสมาชิกวุฒิสภาสหรัฐเชื้อสายแอฟริกันคนแรกที่เป็นเลสเบี้ยน

## ประวัติและการศึกษา
บัตเลอร์เกิดที่เมืองแมกโนเลีย รัฐมิสซิสซิปปี เธอเป็นลูกคนสุดท้องจากจำนวนพี่น้องสามคน พ่อของเธอเสียชีวิตด้วยโรคหัวใจเมื่อเธออายุ 16 ปี เธอสำเร็จการศึกษาจากโรงเรียนมัธยมเซาท์ไพค์ใน ค.ศ. 1997 และสำเร็จการศึกษาระดับปริญญาตรีสาขารัฐศาสตร์จากมหาวิทยาลัยแจ็กสันสเตตใน ค.ศ. 2001

## สมาชิกวุฒิสภา
### การแต่งตั้ง

ในเดือนกุมภาพันธ์ ค.ศ. 2023 ไดแอนน์ ไฟน์สไตน์ สมาชิกวุฒิสภาสหรัฐจากรัฐแคลิฟอร์เนียในขณะนั้น ประกาศว่าจะไม่ลงชิงตำแหน่งสมาชิกวุฒิสภาต่อเป็นสมัยที่ 6 ใน ค.ศ. 2024 เมื่อวันที่ 29 กันยายน ค.ศ. 2023 ไฟน์สไตน์เสียชีวิตลงด้วยอายุ 90 ปี และในช่วงเวลาที่ตำแหน่งสมาชิกวุฒิสภาว่างลง ได้มีนักการเมืองหลายคนประกาศชิงที่นั่งสมาชิกวุฒิสภา แต่ เกวิน นิวซัม ผู้ว่าการรัฐแคลิฟอร์เนีย เคยให้คำมั่นว่าจะแต่งตั้งผู้หญิงผิวสีเข้ารับตำแหน่งนี้

เมื่อวันที่ 1 ตุลาคม ค.ศ. 2023 นิวซัมได้เลือกบัตเลอร์ให้ดำรงตำแหน่งสมาชิกวุฒิสภาแทนไฟน์สไตน์ บัตเลอร์ได้รับเลือกแม้จะไม่ได้อาศัยอยู่ในรัฐแคลิฟอร์เนีย เนื่องจากเธอย้ายไปอยู่ที่รัฐแมริแลนด์ใน ค.ศ. 2021 รัฐธรรมนูญสหรัฐกำหนดให้สมาชิกวุฒิสภาต้องเป็น "ผู้อยู่อาศัย" ในรัฐที่ตนเองเป็นผู้แทนเท่านั้น จึงทำให้เธอต้องย้ายกลับมาที่รัฐแคลิฟอร์เนียก่อนเข้ารับตำแหน่ง และเมื่อวันที่ 19 ตุลาคม ค.ศ. 2023 เธอประกาศว่าจะไม่ลงชิงตำแหน่งสมาชิกวุฒิสภาต่อในการเลือกตั้ง ค.ศ. 2024

เธอเป็นสมาชิกวุฒิสภาสหรัฐจากรัฐแคลิฟอร์เนียคนแรกที่เป็นเลสเบี้ยน และเป็นสมาชิกวุฒิสภาสหรัฐหญิงผิวสีคนแรก เธอสาบานตนต่อที่ประชุมวุฒิสภาเมื่อวันที่ 3 ตุลาคม ค.ศ. 2023

## ชีวิตส่วนตัว
บัตเลอร์เป็นเลสเบี้ยน อยู่กับภรรยาของเธอ เนเนกิ ลี มีลูกสาวหนึ่งคน เธอกับครอบครัวย้ายไปอยู่รัฐแมริแลนด์ใน ค.ศ. 2021 ภูมิลำเนาของเธออยู่ในเทศมณฑลลอสแอนเจลิส และในเดือนตุลาคม ค.ศ. 2023 เมื่อได้รับแต่งตั้งเป็นสมาชิกวุฒิสภา เธอจึงได้ย้ายภูมิลำเนากลับไปที่รัฐแคลิฟอร์เนีย

## อ้างอิง

## แหล่งข้อมูลอื่น
* เว็บไซต์ทางการ 
* 

หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากลอสแอนเจลิส
หมวดหมู่:บุคคลจากรัฐแมริแลนด์
หมวดหมู่:นักการเมืองอเมริกัน
หมวดหมู่:พรรคเดโมแครต (สหรัฐ)
หมวดหมู่:สมาชิกวุฒิสภาสหรัฐจากรัฐแคลิฟอร์เนีย
หมวดหมู่:ชาวอเมริกันที่มีความหลากหลายทางเพศ‎
หมวดหมู่:หญิงรักร่วมเพศชาวอเมริกัน
หมวดหมู่:สมาชิกวุฒิสภาสหรัฐ
ครันช์เบส

**ครันช์เบส** () เป็นบริษัทที่ให้ข้อมูลและผลลัพธ์ทางธุรกิจที่เกี่ยวกับบริษัทเอกชนและบริษัทมหาชน เนื้อหาประกอบด้วยข้อมูลการลงทุนและเงินทุน สมาชิกผู้ก่อตั้งและบุคคลในตำแหน่งผู้นำ การควบรวมกิจการ ข่าวสาร และแนวโน้มของอุตสาหกรรม และองค์กรในเครือของธุรกิจนั้น ๆ 

## ประวัติ
right|thumb| โลโก้เดิมของ Crunchbase ใช้ก่อนเปลี่ยนชื่อจาก CrunchBase เป็น Crunchbase
**ครันช์เบส** ก่อตั้งขึ้นในปี ค.ศ. 2007 โดย ไมเคิล อาร์ริงตันในฐานะฐานข้อมูลภายนอกเพื่อติดตามข้อมูลของสตาร์ทอัพที่นำเสนอในบทความบนเว็บไซต์ TechCrunch

ในเดือนกันยายน 2010 เอโอแอลได้เข้าซื้อกิจการ TechCrunch และ ครันช์เบสในฐานะบริษัทหนึ่งในพอร์ตโฟลิโอของ TechCrunch

ในเดือนพฤศจิกายน 2013 เอโอแอลได้เข้าโต้แย้งกับบริษัทสตาร์ทอัพ Pro Populi เกี่ยวกับการใช้ชุดข้อมูลครันช์เบสทั้งหมดในแอปที่ Pro Populi พัฒนาขึ้น แม้จะเผยแพร่ข้อมูลภายใต้ใบอนุญาตระบุแหล่งที่มาของครีเอทีฟคอมมอนส์  CC-BY แล้วก็ตาม Pro Populi เป็นตัวแทนจาก มูลนิธิ Electronic Frontier Foundation  ในที่สุดเอโอแอลก็ยอมรับว่า Pro Populi สามารถใช้ชุดข้อมูลต่อไปได้ แต่นำใบอนุญาต CC BY-NC มาใช้สำหรับการแก้ไขในอนาคต ณ เดือนสิงหาคม 2019 สแน็ปช็อตของชุดข้อมูล 2013 ยังคงพร้อมให้ดาวน์โหลดภายใต้ใบอนุญาต CC-BY บนเว็บไซต์ Crunchbase

ในปี 2014 ครันช์เบสได้เพิ่มศูนย์บ่มเพาะ พันธมิตรร่วมลงทุน และฟีเจอร์บอร์ดผู้นำในฐานข้อมูลสตาร์ทอัพ

ในปี 2015 ครันช์เบสแยกจากเอโอแอล/ Verizon / TechCrunch และเปลี่ยนเป็นแบบส่วนตัว ในเดือนกันยายน 2015 Crunchbase ได้ประกาศระดมทุน 6.5 ล้านดอลลาร์ร่วมกับการแยกบริษัท ตามด้วยรอบ 2 ล้านดอลลาร์ในเดือนพฤศจิกายน ในปี 2016 บริษัทพยายามที่จะแสดงการแยกตัวจาก TechCrunch โดย การถอดชื่อออก (โดยที่ "B" ใน "Base" ตอนนี้ถูกแสดงเป็นตัวอักษรตัวเล็ก) และเปิดตัวผลิตภัณฑ์แรก นั่นคือฐานข้อมูล Crunchbase Pro แบบชำระเงิน ในเดือนเมษายน ค.ศ. 2017 ครันช์เบสได้ประกาศ Series B มูลค่า 18 ล้านดอลลาร์จาก Mayfield Fund ในเวลาเดียวกัน Crunchbase ได้เปิดตัวผลิตภัณฑ์ใหม่สองรายการ ได้แก่ Crunchbase Enterprise และ Crunchbase สำหรับแอปพลิเคชัน

ในปี ค.ศ. 2018 ครันช์เบสได้เปิดตัว "Crunchbase Marketplace" ในเดือนตุลาคม ค.ศ. 2019 ครันช์เบสได้ประกาศซีรีส์ C มูลค่า 30 ล้านดอลลาร์ นำโดย Omers Ventures ผู้สนับสนุนที่มีอยู่ Emergence, Mayfield, Cowboy Ventures และ Verizon ก็เข้าร่วมด้วย

## สินค้า
ซอฟต์แวร์ของบริษัทประกอบด้วยเครื่องมือสำหรับการวิเคราะห์การลงทุน การวิเคราะห์แนวโน้ม ตรวจสอบปริมาณการใช้เว็บ และการตลาด ยังมีข่าวสารเกี่ยวกับสตาร์ทอัพอีกด้วย *[[Crunchbase Pro]]* เป็นเครื่องมือค้นหาเชิงลึก  

* เครื่องมือแสดงผลลัพธ์และประสิทธิภาพของธุรกิจ เช่น การเติบโต หุ้น บุคคลสำคัญ ผู้ก่อตั้ง บริษัทในเครือข่ายและอื่น ๆ
* การเปรียบเทียบการเติบโต
* ผลิตภัณฑ์ของบริษัท

## อ้างอิง

หมวดหมู่:เอโอแอล
หมวดหมู่:บริษัทข้อมูลมหัต
หมวดหมู่:บริษัทระบบวิเคราะห์ข้อมูลธุรกิจ
หมวดหมู่:บริษัทออนไลน์
หมวดหมู่:ฐานความรู้
หมวดหมู่:ฐานข้อมูลบุคคลออนไลน์
หมวดหมู่:เว็บไซต์เทคโนโลยี
หมวดหมู่:ฐานข้อมูลสตาร์ทอัพ
นักวารสารศาสตร์

**นักวารสารศาสตร์** () คือบุคคลที่รวบรวมข้อมูลในรูปแบบเนื้อความ เสียง หรือรูปภาพ มาดำเนินการให้อยู่ในรูปแบบที่มีคุณค่าของความเป็นข่าวและเผยแพร่สู่สาธารณะ การกระทำหรือกระบวนการที่นักข่าวทำนี้เรียกว่า วารสารศาสตร์

นักวารสารศาสตร์สามารถเป็นบุคลากรด้านกระจายเสียงและแพร่ภาพ การพิมพ์ การโฆษณา และการประชาสัมพันธ์  คำว่า *นักวารสารศาสตร์* ยังอาจรวมถึงบุคคลที่ทำงานในกระบวนการต่าง ๆ ซึ่งรวมถึงผู้รายงานข่าว ผู้รายงานข่าวภาคสนาม นักข่าวพลเมือง บรรณาธิการ นักเขียนประกอบเรื่อง คนเขียนบทความ และนักข่าวที่สื่อสารทางภาพ เช่น ช่างภาพข่าว (นักข่าวที่รายงานข่าวจากภาพถ่าย)

**นักข่าว** หรือ **ผู้สื่อข่าว** (reporter) คือนักวารสารศาสตร์ประเภทหนึ่งที่ค้นคว้า เขียน และรายงานข้อมูลเพื่อนำเสนอโดยใช้แหล่งข้อมูล ซึ่งอาจรวมถึงการสัมภาษณ์ การรวบรวมข้อมูลต่าง ๆ หรือการเขียนบทความ ผู้สื่อข่าวอาจใช้เวลาระหว่างการทำงานในห้องข่าว หรือจากที่บ้าน และการออกไปดูเหตุการณ์ต่าง ๆ หรือสัมภาษณ์ผู้คน ผู้สื่อข่าวอาจได้รับมอบหมายงานจากสายข่าวหรือผู้รายงานข่าวในท้องที่

## นักวารสารศาสตร์ในปัจจุบัน
จากข้อมูลตัวอย่างของนักวารสารศาสตร์ทั่วโลก 27,500 คน ใน 67 ประเทศ ระหว่างปี 2012–2016 มีข้อมูลดังนี้.
::ร้อยละ 57 เป็นผู้ชาย
::ค่าเฉลี่ยอายุ อยู่ที่ 38 ปี
:: ค่าเฉลี่ยจำนวนปีของประสบการณ์ 13 ปี
::จบระดับวิทยาลัยร้อยละ 56 จบระดับปริญญาร้อยละ 29
::ร้อยละ 61 จบสาขาวารสารศาสตร์/การสื่อสารจากวิทยาลัย
::ร้อยละ 80 ทำงานเต็มเวลา
::ร้อยละ 50 ทำงานด้านการพิมพ์, ร้อยละ 23 ทำงานด้านโทรทัศน์, ร้อยละ 17 ทำงานด้านวิทยุ และร้อยละ 16 ทำงานด้านออนไลน์.

## อ้างอิง

หมวดหมู่:คำศัพท์โทรทัศน์
หมวดหมู่:อาชีพสื่อมวลชน
หมวดหมู่:วารสารศาสตร์
สโมสรฟุตบอลแมนเชสเตอร์ยูไนเต็ดในฤดูกาล 1982–83

ฤดูกาล 1982–83 เป็นฤดูกาลที่ 81 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 8 ติดต่อกันในลีกสูงสุดของฟุตบอลอังกฤษ พวกเขาจบฤดูกาลด้วยอันดับ 3 ของตารางเป็นฤดูกาลที่ 2 ติดต่อกันและคว้าแชมป์เอฟเอคัพเป็นสมัยที่ 5 ในประวัติศาสตร์ของพวกเขาและเป็นครั้งแรกนับตั้งแต่ปี 1977 โดยเอาชนะไบรตัน 4–0 ในการแข่งขันนัดรีเพลย์หลังจากเสมอ 2–2 ในนัดแรก เป็นฤดูกาลที่ประสบความสำเร็จสำหรับกองหน้าดาวรุ่งอย่าง นอร์มัน ไวต์ไซด์ ซึ่งยึดตำแหน่งตัวจริงในทีมชุดใหญ่ โดยยิงได้ 14 ประตูในทุกรายการ รวมถึง 1 ประตูในเอฟเอคัพรอบชิงชนะเลิศนัดรีเพลย์

แอตกินสันยังคว้าตัวอาร์โนลด์ มูห์เรน ปีกชาวดัตช์มาร่วมทีมแบบไร้ค่าตัวจากอิปสวิชทาวน์ก่อนเริ่มฤดูกาล โดยเขายึดตำแหน่งปีกซ้ายตัวหลักของยูไนเต็ด และยิงจุดโทษในเอฟเอ คัพ รอบชิงชนะเลิศนัดรีเพลย์ รวมถึงปีเตอร์ เบียร์ดสลีย์ แต่เขาไม่ได้เล่นในลีกเลยแม้แต่นัดเดียวก่อนที่จะย้ายกลับไปที่แวนคูเวอร์ ไวท์แคปส์ อดีตสโมสรต้นสังกัดของเขาและกลับมาอังกฤษสร้างชื่อเสียงกับนิวคาสเซิลยูไนเต็ดและลิเวอร์พูล

ถือเป็นฤดูกาลที่ 2 ที่ดีสำหรับแฟรงค์ สเตเปิลตัน ซึ่งเป็นผู้ทำประตูสูงสุดของสโมสรโดยทำได้ 14 ประตูในลีกและ 19 ประตูในทุกรายการและยังเป็นฤดูกาลสุดท้ายของมาร์ติน บูชาน ผู้เป็นกัปตันทีมก่อนจะย้ายไปโอลดัมแอทเลติก แบบไร้ค่าตัว

ยูไนเต็ดเข้าถึงรอบชิงชนะเลิศลีกคัพครั้งแรก แต่แพ้ลิเวอร์พูล 1–2

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
เดสมอส

**เดสมอส** (Desmos) เป็นเครื่องคิดเลขกราฟขั้นสูงในรูปของโปรแกรมประยุกต์บนเว็บและแอปพลิเคชันมือถือที่เขียนด้วย TypeScript  และ JavaScript 

คำว่า เดสมอส มาจากคำภาษากรีก  ซึ่งหมายถึงความผูกพันหรือการผูกมัด

## คุณสมบัติ
นอกเหนือจากการสร้างกราฟทั้งสมการและอสมการแล้ว เดสมอสยังมีรายการ, การพล็อต, การถดถอย, ตัวแปรเชิงโต้ตอบ, การจำกัดกราฟ, การสร้างกราฟพร้อมกัน, การสร้างกราฟฟังก์ชันแบบชิ้นส่วน, กราฟฟังก์ชันเชิงขั้ว, ตารางกราฟสองประเภท และอื่นๆ ที่เป็นคุณสมบัติการคำนวณที่พบได้ทั่วไปในเครื่องคิดเลขแบบตั้งโปรแกรมได้ นอกจากนี้ยังสามารถใช้งานได้หลายภาษา รวมไปถึงภาษาไทย การดำเนินการแคลคูลัส เช่น อนุพันธ์ และปริพันธ์ ก็สามารถใช้ได้เช่นกัน แม้ว่าปัจจุบันจะไม่มีลิมิตโดยตรงก็ตาม การหาปริพันธ์ของอนันต์บวกและลบก็สามารถทำได้ และอนุกรมยังสามารถยกให้มีการวนซ้ำสูงเพียงพอได้  ฟังก์ชันอื่นๆ เช่น ฟังก์ชันตรีโกณมิติและฟังก์ชันอดิศัย ฟังก์ชันข้อผิดพลาด แฟกทอเรียล การดำเนินการทางสถิติ เช่น การแจกแจงแบบปกติ, chi-squared, การถดถอยที่กล่าวมาข้างต้น และฟังก์ชันสุ่ม ก็มีให้ใช้งานตั้งแต่ปี 2020

ผู้ใช้สามารถสร้างบัญชีและบันทึกกราฟและแปลงที่พวกเขาสร้างขึ้นได้ จากนั้นสามารถสร้างลิงก์ถาวร เพื่อให้ผู้ใช้สามารถแชร์กราฟของตนและเลือกให้ได้รับการพิจารณาคัดเลือกจากพนักงานได้ เครื่องมือนี้มาพร้อมกับกราฟตัวอย่างที่แตกต่างกัน 36 รายการที่ตั้งโปรแกรมไว้ล่วงหน้าเพื่อจุดประสงค์ในการสอนผู้ใช้ใหม่เกี่ยวกับเครื่องมือและคณิตศาสตร์ที่เกี่ยวข้อง 

วิธีใช้เครื่องคิดเลขที่เป็นที่นิยมอีกประการหนึ่งคือการสร้างภาพศิลปะโดยใช้สมการและอสมการ เครื่องคิดเลขยังมีฟังก์ชัน Audiotrace ซึ่งสามารถใช้สร้างเพลงได้ ในเดือนเมษายน 2017 เดสมอสยังได้เปิดตัวเครื่องมือเรขาคณิตเชิงโต้ตอบ 2 มิติ บนเบราว์เซอร์ พร้อมฟีเจอร์ที่รองรับ เช่น การพล็อตจุด เส้น วงกลม และรูปหลายเหลี่ยม   ในเดือนพฤษภาคม ปี 2023 เดสมอสได้เปิดตัวเครื่องคิดเลขเรขาคณิตตัวที่สองที่ซับซ้อนยิ่งขึ้นรุ่นเบต้า  โปรเจ็กต์เหล่านี้บางโปรเจ็กต์ได้รวมคุณสมบัติต่างๆ เช่น การจำลองสามมิติผ่านการกำหนดพารามิเตอร์ และด้วยการใช้การระบายสี RGB และ HSV ที่เปิดตัวในปลายปี 2020  งานศิลปะที่มีการระบายสีแบบกำหนดเอง รวมถึงการระบายสีโดเมนของฟังก์ชันเชิงซ้อน มีการอัปเดตประสิทธิภาพใหม่ทำให้สามารถสร้างกราฟ เช่น เซตม็องแดลโบรต และ แฟรกทัลของดักส์ (Ducks fractals) ในเดสมอสได้ คุณสมบัติเช่นการจำลองและสัญลักษณ์ยังช่วยให้ผู้ใช้สามารถสร้างเกมแบบโต้ตอบที่ใช้งานได้ การใช้งานคุณสมบัติเหล่านี้สามารถพบได้ในการประกวดงานศิลปะประจำปีของเดสมอส

## อ้างอิง

## แหล่งข้อมูลอื่น

* 

## ดูเพิ่ม

* GeoGebra
* วุลแฟรม อัลฟ่า

หมวดหมู่:ซอฟต์แวร์ในปี พ.ศ. 2554
หมวดหมู่:ซอฟต์แวร์คณิตศาสตร์
กังดงแบล

thumb|right|
สมาชิกกังดงแบลแต่งกายเป็นโอบา โอริชาตนหนึ่ง ขณะทำพิธีเข้าทรง การเข้าทรงโอริชาเป็นศูนย์กลางความเชื่อศาสนานี้

**กังดงแบล** () เป็นศาสนาพลัดถิ่นแอฟริกาที่พัฒนาในบราซิลช่วงคริสต์ศตวรรษที่ 19 เกิดจากการผสานความเชื่อระหว่างศาสนาดั้งเดิมของแอฟริกาตะวันตกหลายศาสนา โดยเฉพาะศาสนาโยรูบา บันตูและกเบ นอกจากนี้ยังรับอิทธิพลบางส่วนจากนิกายโรมันคาทอลิกของศาสนาคริสต์ กังดงแบลไม่มีคัมภีร์ศักดิ์สิทธิ์ และองค์กรกลาง แต่ดูแลจัดการโดย *ตึไรรู* (terreiros, ศาลเจ้า)

กังดงแบลเกี่ยวข้องกับการนับถือวิญญาณที่เรียกว่า *[[โอริชา]]* (orixás) ซึ่งรับชื่อและลักษณะมาจากเทพดั้งเดิมของแอฟริกาตะวันตก โอริชาแต่ละตนมีสถานะเทียบเท่านักบุญของนิกายโรมันคาทอลิก ตำนานหลายแหล่งเล่าว่าโอริชาเป็นผู้รับใช้พระผู้สร้างนาม *[[โอโลรุน|โอลูดูมาเร]]* (Oludumaré) กังดงแบลเชื่อว่ามนุษย์มีโอริชาคอยคุ้มครองมาตั้งแต่ก่อนกำเนิดและส่งผลต่อลักษณะนิสัยของแต่ละคน สมาชิกมักรวมตัวที่ตึไรรูที่ดูแลโดยนักบวช *บาบาโลริชา* (babalorixá) และนักบวชหญิง *อียาโลริชา* (iyalorixá) พิธีหลักคือการร้องรำทำเพลงเพื่อปลุกโอริชาให้เข้าสิง โดยสมาชิกเชื่อว่าพวกเขาสามารถติดต่อกับเทพเจ้าได้โดยตรงเมื่อโอริชาประทับร่าง ของเซ่นโอริชาคือผลไม้และสัตว์พลี นอกจากนี้ยังใช้สังเวยแก่วิญญาณอื่น ๆ เช่น *โบยาเดรู* (boiadero) *เปรตูแวญู* (preto velho) *กาโบกลู* (caboclos) และวิญญาณบรรพบุรุษที่เรียกว่า *เอกุน* (egun) มีการทำนายหลายแบบเพื่อแปลข้อความที่ได้รับจากโอริชา พิธีรักษาด้วยสมุนไพรและการทำเครื่องรางมีบทบาทสำคัญในศาสนานี้

กังดงแบลพัฒนาขึ้นในหมู่ชุมชนชาวบราซิลเชื้อสายแอฟริกาท่ามกลางการค้าทาสแอตแลนติกในคริสต์ศตวรรษที่ 16–19 เป็นการผสานศาสนาดั้งเดิมที่ทาสชาวแอฟริกาตะวันตกและแอฟริกากลางนับถือ ซึ่งส่วนใหญ่เป็นชาวโยรูบา ชาวโฟนและชาวบันตู เข้ากับคำสอนนิกายโรมันคาทอลิกของเจ้าอาณานิคมโปรตุเกสผู้ครอบครองดินแดนในขณะนั้น สมาชิกกังดงแบลรวมกลุ่มอยู่ในรัฐบาเยียช่วงคริสต์ศตวรรษที่ 19 แม้รัฐธรรมนูญ ค.ศ. 1891 หลังบราซิลได้รับเอกราชจากโปรตุเกสจะมอบเสรีภาพทางศาสนา แต่กลุ่มโรมันคาทอลิกในบราซิลมองสมาชิกกังดงแบลอย่างผสม บางส่วนยอมรับความต่างทางศาสนา ขณะที่บางส่วนแสดงความปฏิปักษ์ต่อศาสนานี้ ล่วงเข้าคริสต์ศตวรรษที่ 20 การอพยพของผู้คนในรัฐบาเยียส่งผลให้กังดงแบลแพร่ไปทั่วบราซิลและที่อื่น ๆ รวมถึงเกิดสายสัมพันธ์กับศาสนาอื่นที่มีรากจากศาสนาดั้งเดิมของแอฟริกาอย่างซันเตรียาในคิวบาและวูดูในเฮติ ปลายคริสต์ศตวรรษที่ 20 สมาชิกบางกลุ่มเน้นย้ำ "การกลายเป็นแอฟริกาอีกครั้ง" เพื่อขจัดอิทธิพลโรมันคาทอลิกในศาสนา และสร้างกังดงแบลในรูปแบบที่ใกล้เคียงศาสนาดั้งเดิมของแอฟริกาตะวันตกที่สุด

คำว่า "กังดงแบล" สันนิษฐานว่ามาจากคำภาษาบันตู *kandombele* หมายถึงการเต้นรำ คำนี้ยังพัฒนาต่อไปเป็นกังดงเบ (Candombe) แนวเพลงและการเต้นรำในอาร์เจนตินาและอุรุกวัยที่มีรากฐานมาจากทาสชาวแอฟริกา แต่ละตึไรรูของกังดงแบลมีอำนาจปกครองตนเอง แต่สามารถแบ่งเป็นกลุ่มย่อยเรียกว่า *นาซอยส์* (nações) ตามระบบความเชื่อดั้งเดิมของแอฟริกาตะวันตก กลุ่มที่โดดเด่นที่สุด 3 กลุ่ม ได้แก่ เกตู (Ketu) เฌเฌ (Jejé) และแองโกลา (Angola) ในปี ค.ศ. 2010 มีผู้นับถือศาสนานี้ในบราซิล 167,363 คน และมีชุมชนขนาดย่อมในประเทศต่าง ๆ ของทวีปอเมริกาใต้และยุโรป นอกเหนือจากชาวบราซิลเชื้อสายแอฟริกา ยังมีชาติพันธุ์อื่น ๆ ที่นับถือกังดงแบลเช่นกัน

## อ้างอิง

## แหล่งข้อมูลอื่น

* 

หมวดหมู่:ศาสนา
หมวดหมู่:การผสานความเชื่อ
เมลิค เอเฟ่ ไอย์กูน

**เมลิค เอเฟ่ ไอย์กูน** (เกิด 3 กันยายน 2553) เป็นนักแสดงเด็กลูกครึ่งตุรกี-ไทย-จีนเป็นที่ รู้จักจากบท  วันเฉลิมชัย ในละครเรื่องทองเนื้อเก้า

## ประวัติและการเข้าสู่วงการ
เมลิค เอเฟ่ ไอย์กูน เกิดเมื่อวันที่ 3 กันยายน 2553 เข้าสู่วงการจากการประกวด Johnson baby club และติดต่อให้เขาไปร่วมแสดงในบท วันเฉลิม เมื่อปี 2556 ขณะมีอายุเพียง 2 ปี 3 เดือน ก่อนจะหายหน้าไปจากจอทีวีนานถึง 8 ปี   

กระทั่งปี 2564 เขาจึงได้หวนกลับเข้าสู่วงการด้วยการรับบท พลายงาม วัยเด็ก ในละครเรื่องวันทอง ที่ออกอากาศทางช่องวัน 31 ต่อมาในปี 2565 เมลิคได้มีโอกาสแสดงภาพยนตร์เรื่องแรกคือเรื่องแดง พระโขนง โดยแสดงเป็น แดง ลูกของนางนาก 

ในปี 2566 เมลิคได้แสดงละครเด็กแนวแฟนตาซีสร้างสรรค์สังคมเรื่อง 7 อัคนี พิทักษ์จักรวาล ทางช่องเอแอลทีวี โดยแสดงเป็น แม็ค

## ผลงาน
### ละครโทรทัศน์

### ภาพยนตร์

## อ้างอิง

หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงเด็กชายชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายตุรกี
ฟีฟ่าอินเตอร์คอนติเนนตัลคัพ 2024

**ฟุตบอลอินเตอร์คอนติเนนตัลคัพ 2024** () เป็นการแข่งขันฟุตบอลอินเตอร์คอนติเนนตัลคัพครั้งแรก ซึ่งเป็นทัวร์นาเมนต์ประจำปีของสโมสรฟุตบอล ที่จัดโดยฟีฟ่า การแข่งขันนี้จะประกอบด้วยหกทีมที่ชนะเลิศการแข่งขันชิงแชมป์ระดับทวีปครั้งก่อนหน้านี้ในแต่ละสมาพันธ์ของฟีฟ่า โดยจะแข่งขันกันในสายรูปแบบแพ้คัดออกครั้งเดียว มีกำหนดจะจัดขึ้นในเดือนธันวาคม พ.ศ. 2567 โดยรอบแรกจัดแข่งขันที่สนามเหย้าสำหรับหนึ่งทีมและรอบต่อมาที่สนามกลาง

การแข่งขันนี้ทำหน้าที่แทนรุปแบบการแข่งขันประจำปีของฟุตบอลชิงแชมป์สโมสรโลก ซึ่งได้รับการจัดรูปแบบใหม่เป็นการแข่งขันทุกสี่ปีที่มีผู้เข้าร่วมมากขึ้น โดยชื่อนี้ได้มาจากชื่อ อินเตอร์คอนติเนนตัลคัพ ที่เคยแข่งขันครั้งล่าสุดในปี พ.ศ. 2547 ระหว่างทีมจาก สมาพันธ์ฟุตบอลอเมริกาใต้ และ สหภาพสมาคมฟุตบอลยุโรป อินเตอร์คอนติเนนตัลคัพจะให้สิทธิ์ทีมชนะเลิศจากยุโรปจะได้สิทธิ์บายและเข้าไปรอในรอบชิงชนะเลิศ รูปแบบและชื่อของทัวร์นาเมนต์ได้รับการอนุมัติโดยสภาฟีฟ่า เมื่อวันที่ 17 ธันวาคม ค.ศ. 2023

## รูปแบบ

รูปแบบของการแข่งขันได้รับการอนุมัติจากสภาฟีฟ่า เมื่อวันที่ 17 ธันวาคม ค.ศ. 2023

* รอบที่ 1: ผู้ชนะของ เอเอฟซีแชมเปียนส์ลีก 2023–24 หรือ ซีเอเอฟแชมเปียนส์ลีก 2023–24 (ตามที่กำหนดโดยการจับฉลาก) จะเป็นเจ้าภาพจัดการแข่งขันกับผู้ชนะของ โอเอฟซีแชมเปียนส์ลีก 2024

* รอบที่ 1: ผู้ชนะของ เอเอฟซีแชมเปียนส์ลีก 2024 หรือ ซีเอเอฟแชมเปียนส์ลีก 2024 จะเป็นเจ้าภาพการแข่งขันกับผู้ชนะของรอบที่ 1 และผู้ชนะของ คอนคาแคฟแชมเปียนส์คัพ 2024 และผู้ชนะของ โกปาลิเบร์ตาโดเรส 2024 จะแข่งขันกันที่สนามเหย้าของทีมใดทีมหนึ่งในสองทีมนี้

* รอบเพลย์ออฟ: ผู้ชนะของนัดรอบที่ 2 จะแข่งขันกันเองที่สนามกลางในวันที่ 14 ธันวาคม

* รอบชิงชนะเลิศ: ผู้ชนะในรอบเพลย์ออฟจะพบกับผู้ชนะ ยูฟ่าแชมเปียนส์ลีก ฤดูกาล 2023–24 ที่สนามกลางในวันที่ 18 ธันวาคม

## สโมสรที่เข้าแข่งขัน

## การแข่งขัน

### รอบแรก

### รอบสอง

----

### เพลย์ออฟ

### รอบชิงชนะเลิศ

## อ้างอิง

หมวดหมู่:การแข่งขันกีฬาที่ก่อตั้งในปี พ.ศ. 2567
หมวดหมู่:การแข่งขันฟุตบอลสโมสรโดยฟีฟ่า
เนยจามรี

**เนยจามรี** (, ) เป็น เนยที่ทำจากนมของจามรีเลี้ยง (*Bos grunniens*) ชุมชนคนเลี้ยงสัตว์หลายแห่งในประเทศจีน, ประเทศอินเดีย, ประเทศมองโกเลีย, ประเทศเนปาล, กิลกิต-บัลติสถานในประเทศปากีสถาน และทิเบตผลิตและบริโภคผลิตภัณฑ์นมที่ทำจากนมของจามรี รวมถึงเนยด้วย นมจามรีมีปริมาณไขมันมากกว่านมวัวสองเท่า จึงผลิตได้เนยซึ่งมีเนื้อสัมผัสใกล้เคียงกับเนยแข็งมากขึ้น เนยจามรีเป็นผลิตภัณฑ์อาหารหลักและสินค้าของชุมชนผู้เลี้ยงสัตว์ในตอนใต้ของเอเชียกลางและที่ราบสูงทิเบต

## อ้างอิง

หมวดหมู่:เนย
หมวดหมู่:อาหารจีน
หมวดหมู่:อาหารทิเบต
หมวดหมู่:อาหารมองโกเลีย
หมวดหมู่:อาหารเนปาล
หมวดหมู่:อาหารอินเดีย
หมวดหมู่:อาหารเอเชียกลาง
หมวดหมู่:อาหารปากีสถาน
หมวดหมู่:อาหารหลัก
แฮมคริสต์มาส

** แฮมคริสต์มาส** () หรือ **แฮมยูล** () เป็นแฮมที่มักรับประทานในอาหารเย็นของวันคริสต์มาสหรือในช่วงเทศกาลยูลในยุโรปเหนือและซีกโลกภาษาอังกฤษ รูปแบบการเตรียมการจะแตกต่างกันไปตามสถานที่และเวลา

ธรรมเนียมการรับประทานแฮมเชื่อกันว่าวิวัฒนาการมาจากพิธีกรรมของเพเกินกลุ่มชนเจอร์แมนิกที่บูชายัญหมูป่าที่เรียกว่า sonargöltr ถวายแด่เฟรย์เทพของนอร์สในช่วงเทศกาลเก็บเกี่ยว

เป็นที่รู้กันว่าชาวโรมันรับประทานอาหารต่าง ๆ ในช่วงเทศกาลแซตเทอร์นาเลีย ซึ่งอาหารอย่างหนึ่งคือลูกหมูย่าง พระสันตะปาปาซิกซ์ตุสที่ 3 ยืนหยัดในปี ค.ศ. 435 ว่าคริสต์ศาสนิกชิกควรรับประทานเนื้อหมูในวันคริสต์มาสเพื่อให้แตกต่างจากชาวยิวซึ่งถือว่าเนื้อหมูเป็นสิ่งต้องห้าม

## อ้างอิง

## บรรณานุกรม
*

หมวดหมู่:อาหารคริสต์มาส
หมวดหมู่:อาหารไอริช
หมวดหมู่:อาหารสวีเดน
หมวดหมู่:อาหารออสเตรเลีย
หมวดหมู่:อาหารนิวซีแลนด์
หมวดหมู่:อาหารฟิลิปปินส์
หมวดหมู่:อาหารจากแฮม
หมวดหมู่:ยูล
โอลิมปิกเยาวชนฤดูหนาว 2028

**โอลิมปิกเยาวชนฤดูหนาว 2028** (; ) ชื่ออย่างเป็นทางการคือ **โอลิมปิกเยาวชนฤดูหนาวครั้งที่ 5** และมักเรียกกันว่า **โดโลไมต์ วาลเทลลินา 2028** จะเป็นการจัดการแข่งขันกีฬาโอลิมปิกเยาวชนฤดูหนาวครั้งที่ 5 ซึ่งเป็นการแข่งขันกีฬา การศึกษา และวัฒนธรรมระดับนานาชาติสำหรับเยาวชน ในเมืองที่ได้รับการกำหนดจากคณะกรรมการโอลิมปิกสากล (IOC)

นี่จะเป็นครั้งที่ห้าของการที่อิตาลีได้เป็นเจ้าภาพจัดงานโอลิมปิก และเป็นครั้งแรกที่ประเทศได้เป็นเจ้าภาพจัดการแข่งขันกีฬาโอลิมปิกเยาวชนฤดูหนาว

## กระบวนการเสนอตัว

คณะกรรมาธิการเจ้าภาพในอนาคตของคณะกรรมการโอลิมปิกสากล (IOC) ได้เสนอให้โดโลไมต์และวาลเทลลินาเป็นผู้เสนอตัวที่ได้รับการคัดเลือกให้เป็นเจ้าภาพการแข่งขัน และได้เข้าสู่กระบวนการเจรจาโดยตรงภายใต้รูปแบบใหม่ของกระบวนการเสนอตัวเป็นเจ้าภาพโอลิมปิก

โดโลไมต์ วาลเทลลินา ได้รับการยืนยันให้เป็นเจ้าภาพการแข่งขันอย่างเป็นทางการจากการประชุมคณะกรรมการโอลิมปิกสากล ครั้งที่ 143 ณ โลซานน์, สวิตเซอร์แลนด์ เมื่อวันที่ 30 มกราคม ค.ศ. 2025

## การพัฒนาและการเตรียมการ
### สนามแข่งขัน
แผนการใช้สนามแข่งขันมีความคล้ายคลึงกับโอลิมปิกฤดูหนาว 2026 และกีฬามหาวิทยาลัยโลกฤดูหนาว 2013

#### เทรนตีโน
* ศูนย์ครอสคันทรีและไบแอธลอน ฟาบิโอ คานาล - พิธีปิด, กีฬาสกีข้ามทุ่ง, กีฬานอร์ดิกผสม
* ไอซ์ริง ปิเน - กีฬาฮอกกี้น้ำแข็ง, กีฬาสเกตความเร็ว
* สนามสกีกระโดด "จูเซปเป ดัล เบน" - กีฬาสกีกระโดด, กีฬานอร์ดิกผสม

#### วาลเทลลินา
* มอตโตลิโน/ซิตาส-ตาเญเด/คาโรเซลโล 3000 - กีฬาสโนว์บอร์ด
* พาลากิอัชโช บอร์มิโอ - กีฬาสเกตลีลา, กีฬาสเกตความเร็วระยะสั้น
* สเตลวิโอ - พิธีเปิด, กีฬาสกีลงเขา
* สนามไบแอธลอน วาลดิดเอนโทร - กีฬาทวิกีฬาฤดูหนาว

#### กอร์ตีนา
* ลู่วิ่งโอลิมปิกยูเจนิโอ มอนติ - กีฬาบอบสเลห์, กีฬาลูจ, กีฬาสเกเลตัน
* สนามกีฬาโอลิมปิก เดล กิอัชโช - กีฬาเคอร์ลิง

## อ้างอิง

## แหล่งข้อมูลอื่น
* เว็บไซต์อย่างเป็นทางการ

ฤดูหนาว 2030
ประเทศบราซิลในโอลิมปิกเยาวชนฤดูหนาว 2024

**[[ประเทศบราซิล]]** จะเข้าร่วมแข่งขันใน**[[โอลิมปิกเยาวชนฤดูหนาว 2024]]** ที่คังว็อน ประเทศเกาหลีใต้ ตั้งแต่วันที่ 19 กันยายน มกราคมถึง 1 กุมภาพันธ์ ค.ศ. 2024

## ผู้เข้าร่วมแข่งขัน
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

## สเกเลตัน

## อ้างอิง

บราซิล
2024
ม่านบังใจ

***ม่านบังใจ*** เป็นนวนิยายไทยแนวโรแมนติก ดราม่า จากปลายปากกาของชูวงศ์ ฉายะจินดา ถูกนำมาสร้างเป็นละครโทรทัศน์แล้วทั้งหมด 2 ครั้ง ครั้งแรกสร้างโดยดาราวิดีโอ จากการกำกับของจรูญ ธรรมศิลป์ นำแสดงโดยจอห์น รัตนเวโรจน์, สุวนันท์ คงยิ่ง, ภัคจีรา วรรณสุทธิ์ และเชสเตอร์ แมคโดนัลด์ ออกอากาศทางช่อง 7 ระหว่างวันที่ 27 มีนาคม ถึง 1 พฤษภาคม 2543 มีจำนวนทั้งสิ้น 11 ตอน

สำหรับครั้งที่ 2 สร้างโดยมุมใหม่ จากการกำกับของธีระศักดิ์ พรหมเงิน นำแสดงโดยศุกลวัฒน์ คณารศ, มุกดา นรินทร์รักษ์, ปภาดา กลิ่นสุมาลย์ และยศวรรธน์ ทะวาปี ออกอากาศทางช่อง 7 เอชดี ระหว่างวันที่ 26 พฤษภาคม ถึง 14 กรกฎาคม 2563 มีจำนวนทั้งสิ้น 15 ตอน ซึ่งละครในเวอร์ชันนี้ได้มีการดัดแปลงเนื้อหาและตัวละครให้เข้ากับยุคสมัย

## รายชื่อนักแสดง

## อ้างอิง

หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2543
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ที่กำกับโดย จรูญ ธรรมศิลป์
หมวดหมู่:ละครโทรทัศน์ที่กำกับโดย ธีระศักดิ์ พรหมเงิน
การคัดเลือกเจ้าภาพกีฬาโอลิมปิกเยาวชน

**[[กีฬาโอลิมปิกเยาวชน]]** เป็นการแข่งขันกีฬาหลายประเภท ซึ่งจัดขึ้นโดยคณะกรรมการโอลิมปิกสากล (IOC) ทุกสองปี สลับกันระหว่างโอลิมปิกเยาวชนฤดูร้อนและโอลิมปิกเยาวชนฤดูหนาว การคัดเลือกเมืองเจ้าภาพทำได้โดยการลงคะแนนทางไปรษณีย์โดยสมาชิกของไอโอซี 4-5 ปีก่อนการแข่งขัน ซึ่งสมาชิกไอโอซีลงคะแนนเสียงระหว่างเมืองที่เสนอตัวเป็นเจ้าภาพ การคัดเลือกเจ้าภาพสำหรับสี่ครั้งแรกเสนอตัวโดย 15 เมืองใน 14 ประเทศ

## กีฬาโอลิมปิกเยาวชนฤดูร้อน
ต่อไปนี้คือรายการการคัดเลือกเจ้าภาพสำหรับโอลิมปิกเยาวชนฤดูร้อน เรียงตามปี ประกอบด้วยปีที่จัดการแข่งขันหรือกำหนดจะจัดขึ้น วันที่ตัดสิน เมืองและประเทศที่เสนอตัว และผลการคัดเลือก การคัดเลือกที่ระบุไว้เป็นอันดับแรกสำหรับแต่ละครั้งคือการคัดเลือกที่เลือกโดยไอโอซี

## กีฬาโอลิมปิกเยาวชนฤดูหนาว
ต่อไปนี้คือรายการการคัดเลือกเจ้าภาพสำหรับโอลิมปิกเยาวชนฤดูหนาว เรียงตามปี ประกอบด้วยปีที่จัดการแข่งขันหรือกำหนดจะจัดขึ้น วันที่ตัดสิน เมืองและประเทศที่เสนอตัว และผลการคัดเลือก การคัดเลือกที่ระบุไว้เป็นอันดับแรกสำหรับแต่ละครั้งคือการคัดเลือกที่เลือกโดยไอโอซี

## หมายเหตุ

## อ้างอิง

หมวดหมู่:โอลิมปิกเยาวชน
หมวดหมู่:คณะกรรมการโอลิมปิกสากล
กีฬาฮอกกี้น้ำแข็งในโอลิมปิกฤดูหนาว 2026 – รอบคัดเลือก ทีมชาย

รอบคัดเลือกสำหรับ การแข่งขันกีฬาฮอกกี้น้ำแข็งชายในโอลิมปิกฤดูหนาว 2026 ถูกกำหนดโดยการจัดอันดับโลกของ IIHF หลังการแข่งขันฮอกกี้น้ำแข็งชายชิงแชมป์โลก 2023 เจ้าภาพพร้อมกับ 8 แปดอันดับแรกในการจัดอันดับโลกจะได้รับสิทธิ์เข้าร่วมการแข่งขันกีฬาโอลิมปิกโดยอัตโนมัติ ในขณะที่ทีมอื่น ๆ ทั้งหมดมีโอกาสที่จะผ่านเข้าจากรอบสามอันดับที่เหลือ

## ทีมที่ผ่านการคัดเลือก


;หมายเหตุ



## หมายเหตุ

## อ้างอิง

หมวดหมู่:ฮอกกี้น้ำแข็ง
หมวดหมู่:โอลิมปิกฤดูหนาว 2026
กีฬาเคอร์ลิงในโอลิมปิกฤดูหนาว 2026 – รอบคัดเลือก

การแข่งขันกีฬาเคอร์ลิงในโอลิมปิกฤดูหนาว 2026 จะมีทั้งหมด 30 ทีม จะมีทีมเข้าร่วม 10 ทีมในแต่ละประเภทจาก 3 ประเภท ได้แก่ ชาย หญิง และคู่ผสม ในการแข่งขันประเภทชายและหญิง แต่ละทีมจะประกอบด้วยนักกีฬา 5 คน ในขณะที่ทีมคู่ผสมจะมีนักกีฬาทีมละ 2 คน ซึ่งหมายความว่านักกีฬาทั้งหมด 120 คนจะลงแข่งขันในทุกสาขากีฬา

## สรุปผล
### ผลการคัดเลือก

ในฐานะประเทศเจ้าภาพโอลิมปิกฤดูหนาว 2026 อิตาลีจะมีทีมที่เข้าร่วมการแข่งขันเคอร์ลิงทั้งสามประเภท ครัั้งนี้เป็นการเข้าร่วมครั้งที่สองของอิตาลี ในการแข่งขันประเภทหญิง โดยก่อนหน้านี้มีตั้งแต่โอลิมปิกฤดูหนาว 2006

## กำหนดการรอบคัดเลือก
*ที่มา:*

## อ้างอิง

หมวดหมู่:เคอร์ลิง
หมวดหมู่:โอลิมปิกฤดูหนาว 2026
ฟุตบอลโลก รุ่นอายุไม่เกิน 20 ปี 2025

**ฟุตบอลโลก รุ่นอายุไม่เกิน 20 ปี 2025** () จะเป็นการแข่งขันฟุตบอลโลก รุ่นอายุไม่เกิน 20 ปี ครั้งที่ 24 ซึ่งเป็นการแข่งขันฟุตบอลชายชิงแชมป์เยาวชนนานาชาติที่จัดขึ้นทุกสองปี โดยทีมชาติรุ่นอายุไม่เกิน 20 ปีของสมาคมสมาชิกของฟีฟ่า นับตั้งแต่ก่อตั้งขึ้นในปี ค.ศ. 1977 ในฐานะการแข่งขันฟุตบอลเยาวชนชิงแชมป์โลก การแข่งขันครั้งนี้จะจัดขึ้นในประเทศชิลี ซึ่งเคยเป็นเจ้าภาพในการแข่งขันปี ค.ศ. 1987 ชิลีจะเป็นประเทศที่สามที่เป็นเจ้าภาพจัดการแข่งขันหลายครั้ง ต่อจากออสเตรเลีย (1981, 1993) และอาร์เจนตินา (2001 และ 2023)

อุรุกวัย เป็นฝ่ายป้องกันแชมป์

## ทีมที่ผ่านการคัดเลือก
มีทีมทั้งหมด 24 ทีมที่ผ่านเข้ารอบสุดท้าย นอกจากชิลีที่ผ่านเข้ารอบโดยอัตโนมัติในฐานะเจ้าภาพแล้ว ยังมีอีก 23 ทีมที่ผ่านเข้ารอบจากการแข่งขันระดับทวีปหกรายการ

## อ้างอิง

## แหล่งข้อมูลอื่น

*

หมวดหมู่:ฟุตบอลโลก รุ่นอายุไม่เกิน 20 ปี 2025
หมวดหมู่:การแข่งขันฟุตบอลนานาชาติที่ประเทศชิลีเป็นเจ้าภาพ
รายชื่อปลัดกระทรวงการต่างประเทศของไทย

**ปลัดกระทรวงการต่างประเทศ** เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงการต่างประเทศ

ปลัดกระทรวงคนหนึ่งมีอำนาจหน้าที่  ดังนี้

# รับผิดชอบควบคุมราชการประจำในกระทรวง กำหนดแนวทางและแผน การปฏิบัติราชการของกระทรวง และลำดับความสำคัญของแผนการปฏิบัติราชการประจำปีของ ส่วนราชการในกระทรวงให้เป็นไปตามนโยบายที่รัฐมนตรีกำหนด รวมทั้งกำกับ เร่งรัด ติดตาม และประเมินผลการปฏิบัติราชการของส่วนราชการในกระทรวง
# เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี
# เป็นผู้บังคับบัญชาข้าราชการในสำนักงานปลัดกระทรวง และรับผิดชอบ ในการปฏิบัติราชการของสำนักงานปลัดกระทรวง

## รายนาม

## อ้างอิง

## ดูเพิ่ม
* กระทรวงการต่างประเทศ (ประเทศไทย)

หมวดหมู่:ปลัดกระทรวงการต่างประเทศไทย
การต่างประเทศ
นิซีโปรเจคต์ (ฤดูกาลที่ 2)

***นิซีโปรเจคต์ ฤดูกาลที่ 2*** (;  "Rainbow Project Season 2") เป็น[รายการเรียลลิตี้โชว์]ของญี่ปุ่นในปี ค.ศ. 2023 และเป็นซีรีส์ฤดูกาลที่ 2 ของ[นิซีโปรเจคต์ ซีรีส์นี้เป็นโปรเจ็กต์ร่วมระหว่างเจวายพีเอนเตอร์เทนเมนต์ และ โซนี่ มิวสิค เอนเตอร์เทนเมนต์ เจแปน โดยมีจุดประสงค์เพื่อสร้างบอยกรุ๊ประดับโลก *Nizi Project Season 2* มีศูนย์กลางอยู่ที่ พัก จิน-ย็อง ผู้ก่อตั้งเจวายพีเอนเตอร์เทนเมนต์ โดยคัดเลือกสมาชิกสำหรับบอยแบนด์จากเด็กชาย 20 คน ซึ่งสุดท้ายได้เดบิวต์ในชื่อ Nexz

## ผู้เข้าแข่งขัน

## อ้างอิง

## แหล่งข้อมูลอื่น
*  
* ''実況！ニジプロ2'' (Jikkyō! Nizi Project 2)
เขื่อนนเรศวร

**เขื่อนนเรศวร** เป็นเขื่อนที่ตั้งอยู่ในตำบลพรหมพิราม อำเภอพรหมพิราม จังหวัดพิษณุโลก เป็นเขื่อนทดน้ำโครงสร้างคอนกรีตเสริมเหล็กกั้นแม่น้ำน่าน มีช่องระบายน้ำกว้าง 12.50 เมตร 5 ช่อง เขื่อนสูง 16 เมตร ระดับสันเขื่อน 52.50 เมตร จากระดับน้ำทะเลปานกลาง ความยาว 156 เมตร สามารถระบายน้ำ 1,600 ลูกบาศก์เมตร/วินาที ในส่งน้ำเพื่อนำน้ำไปหล่อเลี้ยงพื้นที่เพาะปลูกสองฝั่งแม่น้ำน่านจำนวนกว่า 150,000 ไร่ ช่วยเหลือเกษตรกรในบริเวณพื้นที่เขตจังหวัดพิษณุโลก พิจิตร และนครสวรรค์ตอนบน

## ประวัติ
ใน พ.ศ. 2518 พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชดำริให้มีการก่อสร้างโครงการส่งน้ำ และบำรุงรักษาเขื่อนนเรศวรหรือเขื่อนนเรศวร เริ่มก่อสร้างเมื่อ พ.ศ. 2520 แล้วเสร็จใน พ.ศ. 2523

เดิมใช้ชื่อ **เขื่อนพิษณุโลก** เมื่อสร้างเสร็จแล้วได้รับพระราชทานพระบรมราชานุญาตให้เชิญพระนามาภิไธยสมเด็จพระนเรศวรมหาราช ขนานนามเขื่อนเพื่อเป็นการเทิดพระเกียรติว่า "เขื่อนนเรศวร" พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงยังได้เสด็จพระราชดำเนินไปทรงประกอบพิธีเปิดเขื่อนเมื่อวันที่ 25 กุมภาพันธ์ พ.ศ. 2525

## อ้างอิง

นเรศวร
หมวดหมู่:อำเภอพรหมพิราม
หมวดหมู่:โครงสร้างพื้นฐานในจังหวัดพิษณุโลก
สโมสรฟุตบอลแมนเชสเตอร์ยูไนเต็ดในฤดูกาล 1983–84

ฤดูกาล 1983–84 เป็นฤดูกาลที่ 82 ของแมนเชสเตอร์ยูไนเต็ดในฟุตบอลลีกและเป็นฤดูกาลที่ 9 ในลีกสูงสุดของฟุตบอลอังกฤษ ในฐานะแชมป์เอฟเอคัพจากฤดูกาลที่แล้ว พวกเขาตกรอบด้วยน้ำมือของบอร์นมัท ซึ่งเป็นทีมรองบ่อนจากดิวิชัน 3 ในรอบที่ 3 แต่พวกเขาก็เข้าถึงรอบรองชนะเลิศของยูโรเปียนคัพวินเนอร์สคัพได้ แต่พ่ายแพ้อย่างหวุดหวิดให้กับยูเวนตุส (ซึ่งพวกเขาก้าวขึ้นไปคว้าแชมป์ยูโรเปียนคัพในฤดูกาลถัดมา) พวกเขาเป็นจ่าฝูงของลีกมายาวนาน แต่ในที่สุดพวกเขาก็จบอันดับที่ 4 ของตาราง โดยเสมอถึง 14 จาก 42 นัดแม้จะแพ้ไปเพียง 8 นัดก็ตาม นัดที่น่าจดจำที่สุดของฤดูกาลคือเกมยูโรเปียนคัพวินเนอร์สคัพ รอบก่อนรองชนะเลิศที่เจอกับบาร์เซโลนา ซึ่งนำทีมโดยดีเอโก มาราโดนา หลังจากแพ้ 0–2 ในเลกแรกที่กัมนอว์ ยูไนเต็ดพลิกกลับมาชนะ 3–0 ในเลกที่ 2 ที่โอลด์แทรฟฟอร์ด

เป็นฤดูกาลเปิดตัวของมาร์ก ฮิวส์ กองหน้าดาวรุ่งที่ยิงไป 4 ประตูในช่วงปลายฤดูกาลรวมทั้งเคลย์ตัน แบล็คมอร์ และแกรม ฮอกก์ และเป็นฤดูกาลสุดท้ายของเรย์ วิลกินส์ กองกลางที่ออกจากโอลด์แทรฟฟอร์ดเมื่อจบฤดูกาลเพื่อเซ็นสัญญากับเอซีมิลาน ไบรอัน ร็อบสัน กัปตันทีมคนใหม่ (ผู้ได้รับการแต่งตั้งแทนที่มาร์ติน บูชานที่ย้ายออกไป) ยังคงอยู่กับสโมสรแม้ว่ายูเวนตุสจะพยายามเซ็นสัญญากับเขาก็ตาม

ในช่วงปิดฤดูกาลทีมคว้าตัวปีก 2 คน ได้แก่กอร์ดอน สตรักคัน และเยสเปอร์ โอลเซิน ในขณะที่ลู มาคารี ย้ายไปสวินดันทาวน์หลังจากอยู่กับสโมสรมานานถึง 11 ปี

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
จูลอ อ็อนดราชี

เคานต์ **จูลอ อ็อนดราชี แด ชีกแซ็นต์กิราย แอ็ต กร็อซนอโฮร์กอ** (8 มีนาคม ค.ศ. 1823 – 18 กุมภาพันธ์ ค.ศ. 1890) เป็นรัฐบุรุษชาวฮังการี ผู้ซึ่งดำรงตำแหน่งนายกรัฐมนตรีฮังการีในระหว่าง ค.ศ. 1867–1871 และรัฐมนตรีว่าการกระทรวงต่างประเทศแห่งจักรวรรดิออสเตรีย-ฮังการีตั้งแต่ ค.ศ. 1871–1879 อ็อนดราชีเป็นพวกอนุรักษนิยม นโยบายระหว่างประเทศของเขาเน้นไปที่การขยายจักรวรรดิไปยังยุโรปตะวันออกเฉียงใต้ ด้วยการสนับสนุนจากสหราชอาณาจักรและเยอรมันและปราศจากความบาดหมางกับจักรวรรดิออตโตมัน เขามองว่ารัสเซียเป็นประเทศคู่แข่งสำคัญ เนื่องจากนโยบายการขยายอิทธิพลต่อพื้นที่ของชาวสลาฟและออร์ทอดอกซ์ เขาไม่ไว้วางใจขบวนการชาตินิยมสลาฟ โดยพิจารณาว่าเป็นภัยคุกคามต่อจักรวรรดิออสเตรีย-ฮังการีที่มีหลากหลายชาติพันธุ์

## แหล่งข้อมูลอื่น

* Andrássy's Speeches  edited by Béla Léderer (Budapest, 1891)
* Memoir  by Benjamin Kállay (Budapest, 1891)
* Eulogy  in the *Akadémiai Értesítő*, Évfolyam 14 (Budapest, 1891)
* Recollections of Count Andrássy , by Manó Kónyi (Budapest, 1891)
* 

หมวดหมู่:นายกรัฐมนตรีฮังการี
ละแวกะดาม

**ละแวกะดาม** (ในภาษาเขมรถิ่นไทย), **ละแวกะตาม** (ในภาษากูย), **ละแวกะปู** (ในภาษาไทยถิ่นอีสาน) หรือ **แกงคั่วปู** เป็นอาหารประเภทแกงชนิดหนึ่งของชาวไทยเชื้อสายเขมร และชาวกูย ในแถบภาคตะวันออกเฉียงเหนือตอนล่างหรืออีสานใต้ และพบได้ทางตอนบนของประเทศกัมพูชา แกงชนิดนี้มีลักษณะเป็นแกงน้ำขลุกขลิก มีวัตถุดิบหลักคือ มันปูนา คั่วกับพริกแกงที่ทำจากสมุนไพร สามารถเพิ่มเนื้อสัตว์หรือผักเพื่อเพิ่มโภชนาการได้ ปัจจุบันถือเป็นอาหารหายาก ในประเทศไทยจะนำอาหารชนิดนี้นำเสนอบนโต๊ะอาหารรับแขกในงานราชการ และใช้ไหว้ผีบรรพบุรุษในพิธีแซนโฎนตา ส่วนประเทศกัมพูชาก็นำเสนออาหารชนิดนี้บนโต๊ะอาหารเพื่อรับรองแขกผู้มีเกียรติในพิธีขึ้นเขาพนมกุเลน

ภาคเหนือของประเทศไทย มีอาหารที่ใช้กรรมวิธีเดียวกันแต่มีวัตถุดิบต่างกันเล็กน้อย เรียกว่า *[[มอบปู]]* หรือ *มอกปู*

## ศัพทมูลวิทยา
นิภาศักดิ์ คงงาม และคณะ (ม.ป.ป.) *ละแวกะดาม* เป็นภาษาเขมรถิ่นไทย ประกอบด้วยคำว่า *ละแว* แปลว่า การคน กับคำว่า *กะดาม* แปลว่า ปู *ไทยรัฐออนไลน์* (2566) อธิบายว่า *ละแว* แปลว่า แกง หรือ อ่อม กับ *กะดาม* แปลว่า ปู รวมกันมีความหมายว่า "อ่อมปู" ก็ว่า สอดคล้องกับทนงศักดิ์ เลิศพิพัฒน์วรกุล (2566) ที่ระบุว่า *ละแวกะดาม* แปลว่า "แกงคั่วปู" หรือ "หลนปูนา"

ในภาษากูย เรียกแกงชนิดนี้ว่า *ละแวกะตาม* ส่วนภาษาไทยถิ่นอีสาน เรียกว่า *ละแวกะปู*

## ส่วนประกอบ
ส่วนประกอบในการทำละแวกะดาม ประกอบด้วย ปูนา พริกแกง (ทำจากกระเทียม, ข่า, ตะไคร้, กะปิ, พริก, หอมแดง, กระชาย) มีน้ำปลา น้ำมะขามเปียก เป็นเครื่องปรุงรส และสามารถเติมผักหรือเนื้อสัตว์เพิ่มเติมได้ตามต้องการ เช่น ผักแขยง เนื้อไก่ เนื้อหมู ปลาดุก หรือปลาช่อน โดยจะนำปูนาไปล้างแกะกระดอง ขูดเอามันปูไปประกอบอาหาร ส่วนตัวและขาปูไปตำให้ละเอียดแล้วไปคั้นเป็นน้ำสามรอบเอาแต่น้ำไว้ต้มรอให้เดือด (อาจใส่เผือก หรือมะละกอหั่นชิ้นลงไปด้วย) ใส่มันปู จากนั้นนำกระเทียม ข้า ตะไคร้ กะปิ พริก หอมแดง กระชาย มาตำพอแหลกทำเป็นพริกแกงใส่ลงในหม้อ เมื่อเข้ากันดีแล้วก็ปรุงรสด้วยเครื่องปรุงที่มี เช่น น้ำปลา น้ำปลาร้า น้ำมะขามเปียก ใบมะขามอ่อน ผักแขยง ข้าวคั่ว หากไม่ใส่ผักก็ต้มละแวกกะดามให้งวดทำเป็นเครื่องจิ้มได้

## ความหลากหลาย
นิภาศักดิ์ คงงาม และคณะ (ม.ป.ป.) ระบุว่า ละแวกะดาม มีทั้งหมด 4 สูตร แบ่งเป็นในประเทศไทยสองสูตร และประเทศกัมพูชาสองสูตร ดังนี้
* ในประเทศไทย
** *ละแวกะดามใส่หัวเผือก* – มีหัวเผือกเป็นผักเพียงชนิดเดียวในแกง
** *ละแวกะดามผักรวม* – ใส่ผักทุกอย่างเท่าที่หาได้ในครัวเรือน
* ในประเทศกัมพูชา
** *ละแวกะดามใส่ก้านเผือก* – ใช้ใบเผือกเป็นวัตถุดิบในการประกอบอาหาร
** *ปะเหิรกะดาม* – คือละแวกะดามผักรวมแบบเขมร

ในภาคเหนือของประเทศไทย มีอาหารที่ใกล้เคียงกับละแวกะดาม เรียกว่า *มอบปู* มีเครื่องปรุงรสเพิ่มเติมจากละแวกะดามคือ ใส่ขมิ้นผงและไข่ไก่ลงไปด้วย

## อ้างอิง

หมวดหมู่:แกง
หมวดหมู่:เครื่องจิ้ม
หมวดหมู่:อาหารกัมพูชา
หมวดหมู่:อาหารอีสาน
วัดไผ่ขอน้ำ

**วัดไผ่ขอน้ำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะตูม อำเภอพรหมพิราม จังหวัดพิษณุโลก อยู่ฝั่งแม่น้ำน่านฟากตะวันตก ที่ดินตั้งวัดเนื้อที่ 25 ไร่ 3 งาน 15 ตารางวา และมีที่ธรณีสงฆ์ 1 แปลง เนื้อที่ 17 ไร่ 2 งาน 30 ตารางวา

วัดไผ่ขอน้ำ มีชื่อว่า **วัดกุฎีลาย** สันนิษฐานว่าเรียกกันตามลักษณะสภาพวัดที่มีกุฏิหลังเล็ก ๆ เรียงรายกันเป็นแถวซึ่งสร้างด้วยอิฐใช้ดินเสริม ตั้งวัดเมื่อ พ.ศ. 2307 ได้รับพระราชทานวิสุงคามสีมาเมื่อ พ.ศ. 2400

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2479 ศาลาการเปรียญ หอสวดมนต์ กุฏิสงฆ์ 7 หลัง เจดีย์ขนาดให่ญ่ศิลปะอยุธยา ตั้งอยู่พระอุโบสถเป็นเจดีย์เหลี่ยมย่อมุมไม้สิบสอง

วัดมีโบราณวัตถุ คือ จิตรกรรมฝาผนังซึ่งเขียนไว้บนแผ่นไม้ เดิมทีเป็นหอสวดมนต์ ปัจจุบันได้ย้ายไปเก็บไว้ที่กุฏิเจ้าอาวาส เขียนเป็นเรื่องพระเวสสันดรชาดก เข้าใจว่าคงเขียนขึ้นในสมัยรัชกาลที่ 4 ยังมีภาพพระบฏ เรื่องพระเวสสันดรชาดก เช่นกัน ซึ่งมีครบทุกกัณฑ์ รวม 13 แผ่น 26 ภาพ ระบุว่าเขียนเมื่อ พ.ศ. 2405 

## รายนามเจ้าอาวาส
* หลวงพ่อรอด
* หลวงพ่อปาน
* หลวงพ๋อดิษฐ์
* พระอาจารย์เพ็ง
* พระอาจารย์ทองอยู่
* พระมหาไว เรือนก้อน
* พระอาจารย์ถนอม
* พระครูสมุห์สมพร 
* พระครูพิพิฐ พัฒนากร 

## อ้างอิง

ไผ่ขอน้ำ
หมวดหมู่:โบราณสถานในจังหวัดพิษณุโลก
หมวดหมู่:อำเภอพรหมพิราม
หน่วยยุทธวิธีตำรวจ (แก้ความกำกวม)

**[[หน่วยยุทธวิธีตำรวจ]]** () เป็นหน่วยตำรวจที่ได้รับการฝึกฝนมาเป็นอย่างดี มีการจัดการเชิงกลยุทธ์และแก้ไขสถานการณ์ที่มีความเสี่ยงสูง รวมถึงเหตุการณ์การก่อการร้าย

**หน่วยยุทธวิธีตำรวจ** อาจหมายถึง:
* หน่วยยุทธวิธีตำรวจ (ฮ่องกง)
* หน่วยยุทธวิธีตำรวจ (สิงคโปร์)
* *[[ตำรวจดิบ]]* (PTU: Police Tactical Unit), ภาพยนตร์ระทึกขวัญอาชญากรรมฮ่องกงปี พ.ศ. 2546

## ดูเพิ่ม
* รายชื่อหน่วยยุทธวิธีตำรวจ
เคย์เดน คาร์เตอร์

อัลลิสซา ลิน เลน (เกิด 20 พฤษภาคม 1988) เป็นนักมวยปล้ำอาชีพชาวอเมริกัน ปัจจุบันเธอเซ็นสัญญากับ WWE ภายใต้ชื่อ เคย์เดน คาร์เตอร์ เป็นแชมป์แท็กทีมหญิง WWE ร่วมกับ Katana Chance และเป็นแชมป์แท็กทีมหญิง NXT 1 สมัยที่ครองตำแหน่งยาวนานที่สุดในประวัติศาสตร์ของตำแหน่งนี้ พวกเธอยังเป็นแท็กทีมหญิงทีมแรกที่คว้าแชมป์แท็กทีมหญิงทั้ง WWE และ NXT

## แชมป์และรางวัล
***[[The Crash Lucha Libre]]**
**The Crash Women's Championship (1 time)
* **[[WWE]]**
** WWE Women's Tag Team Championship (1 time) – with Katana Chance
** NXT Women's Tag Team Championship (1 time) – with Katana Chance

## อ้างอิง

## แหล่งข้อมูลอื่น
* 
* 

หมวดหมู่:นักมวยปล้ำอาชีพหญิงชาวอเมริกัน
หน่วยยุทธวิธีตำรวจ

[thumb|เจ้าหน้าที่[หน่วยตำรวจปราบจลาจลตำรวจจังหวัดโอซากะ จับกุมผู้ต้องสงสัยระหว่างการฝึก]]

**หน่วยยุทธวิธีตำรวจ** () เป็นหน่วยตำรวจเฉพาะทางที่ได้รับการฝึกพร้อมอุปกรณ์สำหรับรับมือกับสถานการณ์ที่อยู่นอกเหนือความสามารถของหน่วยบังคับใช้กฎหมายทั่วไป เนื่องจากระดับความรุนแรง (หรือความเสี่ยงต่อความรุนแรง) ของสถานการณ์สูง ภารกิจของหน่วยยุทธวิธีตำรวจอาจจะรวมไปถึง: การดำเนินการตรวจค้นตามหมายค้นที่มีความเสี่ยงและการจับกุมบุคคลอันตรายตามหมายจับ จับกุมหรือยุติความรุนแรงจากบุคคลอันตรายหรือบุคคลที่มีอาการความผิดปกติทางจิตที่ติดอาวุธ และแทรกแซงสถานการณ์ที่มีความเสี่ยงสูง เช่น การดวลปืน, การปิดล้อม, การจับตัวประกัน และการก่อการร้าย

## คำนิยาม
[thumb|right|[จีเอสจี 9 (ภาพการปฏิบัติการและเฮลิคอปเตอร์ของหน่วยในปี พ.ศ. 2521) ก่อตั้งขึ้นเมื่อเดือนกันยายน พ.ศ. 2515 หลังจากการสังหารหมู่ที่มิวนิกเพื่อต่อสู้กับการก่อการร้าย และเป็นหนึ่งในหน่วยยุทธวิธีตำรวจหน่วยแรก ๆ]]

หน่วยยุทธวิธีตำรวจ เป็นหน่วยเฉพาะทางที่ประกอบไปด้วยบุคลากรที่ได้รับการคัดเลือกและการฝึกชุดทักษะสำหรับปฏิบัติงานตามหน้าที่ความรับผิดชอบของหน่วย ตามหลักการใช้กำลัง รวมไปถึงกำลังร้ายแรงสำหรับการต่อต้านการก่อการร้าย หน่วยยุทธวิธีตำรวจมียุทโธปกรณ์เฉพาะด้านทั้งของตำรวจและทหารสำหรับปฏิบัติการ และอาจจะได้รับการฝึกเกี่ยวกับทักษะการเจรจาต่อรองในสถานการณ์วิกฤติด้วย

หน่วยยุทธวิธีตำรวจอาจเป็นส่วนหนึ่งของกองกำลังตำรวจภายใต้อำนาจของเจ้าหน้าที่พลเรือน หรือกองกำลังแบบภูธรภายใต้อำนาจของเจ้าหน้าที่พลเรือน (กระทรวงมหาดไทย) หรือกระทรวงกลาโหมที่อาจจะมีสถานะทางการทหาร หน่วยงานอื่น ๆ ของรัฐบาลอาจมีการตั้งหน่วยพิเศษขึ้นมาเพื่อเทียบเคียงกัน มีการฝึก และยุทโธปกรณ์ที่ใกล้เคียงกัน เช่น หน่วยยามชายแดน หน่วยยามฝั่ง ศุลกากร หรือหน่วยทัณฑ์ ทั้งนี้ขึ้นอยู่กับประเทศ

ในสหรัฐ หน่วยยุทธวิธีตำรวจรู้จักกันในชื่อของ หน่วยอาวุธและยุทธวิธีพิเศษ (สวาต) คำนี้มาจากกรมตำรวจฟิลาเดลเฟียและกรมตำรวจลอสแอนเจลิสในช่วงคริสต์ทศวรรษ 1960 ในออสเตรเลีย รัฐบาลกลางใช้คำว่ากลุ่มยุทธวิธีตำรวจ (police tactical group: PTG) ในขณะที่สหภาพยุโรปใช้คำว่าหน่วยแทรกแซงพิเศษสำหรับหน่วยยุทธวิธีตำรวจต่อต้านการก่อการร้ายระดับชาติ

## ลักษณะเฉพาะ
[thumb|หน่วย[สวาตของเอฟบีไอ ระหว่างการฝึกสถานการณ์การจี้เครื่องบินที่ฐานทัพอากาศคีสเลอร์ ในรัฐมิสซิสซิปปี]]
หน่วยยุทธวิธีตำรวจมีความคล้ายคลึงกันกับหน่วยรบพิเศษของกองทัพ เช่น การจัดหน่วย การคัดเลือก การฝึก ยุทโธปกรณ์ และวิธีการในการปฏิบัติการ หน่วยยุทธวิธีตำรวจคล้ายกับหน่วยทหาร ไม่มีความหลากหลายทางเพศ ทำให้มีสมาชิกที่เป็นเพศหญิงน้อย

สำหรับ "ปฏิบัติการต่อต้านการก่อการร้ายบางอย่าง เช่น การช่วยเหลือตัวประกัน มีการกำหนดบทบาท ยุทธวิธี และกองกำลังมาบรรจบกัน เมื่อนำไปใช้กับความขัดแย้งด้วยอาวุธหรือบทบาทตำรวจ" นอกเหนือจากการต่อต้านการก่อการร้ายแล้ว บทบาทของตำรวจและหน่วยทหารยังมีความแตกต่างกัน ในส่วนของหน่วยทหารสามารถส่งผลในการใช้กำลังที่ได้รับอนุญาตสูงสุดเพื่อการรบกับกองกำลังของข้าศึก ในขณะที่หน่วยตำรวจสามารถใช้กำลังเพียงเล็กน้อยให้พอที่จะปราบผู้ต้องสงสัยในคดีอาญา รวมไปถึงการเจรจาต่อรอง

## ดูเพิ่ม
* รายชื่อหน่วยยุทธวิธีตำรวจ
* รายชื่อหน่วยยุทธวิธีตำรวจของไทย
* รายชื่อหน่วยรบพิเศษของกองทัพ

## หมายเหตุ


## อ้างอิง

## บรรณานุกรม

* 
* 
* 

## แหล่งข้อมูลอื่น
*
อัสซะมากิยะฮ์

**อัสซะมากิยะฮ์** (, ) เป็นอาหารปาเลสไตน์ที่มีถิ่นกำเนิดในนครกาซา ซึ่งตามธรรมเนียมจะปรุงในช่วงวันหยุดเช่นอีดิลฟิฏร์ ชื่อมีที่มาจากเครื่องเทศซูแมก

## วิธีปรุง
นำซูแมกบดแช่น้ำแล้วจึงผสมกับทาฮีนี (เมล็ดงาบด) เติมน้ำและแป้งเพิ่มเพื่อเพิ่มความข้น จากนั้นจึงเติมส่วนผสมลงผัดกับผักชาร์ดสับ เนื้อแกะตุ๋นโดยใช้ไฟอ่อน และถั่วลูกไก่ชนิดการ์บันโซ (garbanzo) ปรุงรสด้วยเมล็ดผักชีลาวและพริกที่ผัดกับกระเทียมในน้ำมันมะกอก แล้วจัดใส่ชามพักให้เย็น และใช้ขนมปังพีตาตักรับประทาน

## ประวัติ
[thumb|ซูมาเคเรีย และ รูมาเนีย: ภาพจากหนังสือ ''[ตาคุยนุม ซานิตาติส*]]
เป็นหนึ่งในอาหารที่เก่าแก่ที่สุดใน[[ฉนวนกาซา]] ภูมิภาค[[ลิแวนต์]] และครั้งหนึ่งเคยเผยแพร่ใน[[ยุโรป]] [[อบู อัลมุฏฮะฮาร์ อัลอัซดี]] (, ) นักเขียนในคริสต์ศตวรรษที่ 9 กล่าวถึงอัสซะมากิยะฮ์และอาหารอื่น ๆ ในผลงานของเขา *ฮิกายัต อบี อัลกาซิม อัลบัฆดาดี* () ต่อมามีการอ้างถึงในตำราอาหาร *กิตะอบ์ อัฏเฎาะบีห์* (, ) ของ [[มุฮัมมัด บิน อัลฮะซัน อัลบัฆดาดี]] (, ) ใน ค.ศ. 1226 ซึ่งต้นฉบับของหนังสือเล่มนี้ถูกเก็บไว้ที่[[ห้องสมุดซิวเลย์มานีเย]] () ใน[[อิสตันบูล]]

ในหนังสือ *ตาคุยนุม ซานิตาติส'' () เขียนโดยแพทย์ชาวอาหรับ อิบน์ บุฏลาน (, ) ใน ค.ศ. 1533 มีการกล่าวถึงอัสซะมากิยะฮ์ในชื่อ ซูมาเคเรีย และ รูมาเนีย ()

## อ้างอิง

หมวดหมู่:อาหารปาเลสไตน์
หมวดหมู่:อาหารอาหรับ
หมวดหมู่:อาหารวันสำคัญ
ลีกเอิง ฤดูกาล 2023–24

**ลีกเอิง ฤดูกาล 2023–24** () เป็นฤดูกาลที่ 86 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อวันที่ 11 สิงหาคม ค.ศ. 2023 และสิ้นสุดเมื่อวันที่ 18 พฤษภาคม ค.ศ. 2024. การตกชั้นเพลย์ออฟจะลงเล่นในวันที่ 30 พฤษภาคม และ 2 มิถุนายน ค.ศ. 2024. ปารีแซ็ง-แฌร์แม็ง คือแชมป์เก่าสองสมัยติดต่อกัน.

## ทีม
ทั้งหมดสิบแปดทีมจะเข้าร่วมในฤดูกาล 2023–24 ของลีกเอิง. ในเดือนมิถุนายน ค.ศ. 2021, แอลแอฟเป ได้รับการโหวตอย่างท่วมท้นในสมัชชาใหญ่ให้เซ็นสัญญาลีกเอิง กลับไปเป็น 18 สโมสรสำหรับฤดูกาล 2023–24 โดยตกชั้นสี่ทีมและเลื่อนชั้นขึ้นมาสองทีมจาก ลีกเดอ หลังจาก ฤดูกาล 2022–23.

### การเปลี่ยนแปลง
เลออาฟวร์ และ แม็ส (ที่เลื่อนชั้นกลับมาสู่ลีกสูงสุดหลังจากห่างหายไป 14 ปีและหนึ่งปี) ได้รับการเลื่อนชั้นหลังจากจบอันดับที่หนึ่งและสองใน ลีกเดอ ฤดูกาล 2022–23 ตามลำดับ แทนที่ โอแซร์, อาฌักซิโอ (ทั้งคู่ตกชั้นหลังจากหนึ่งปีในลีกสูงสุด ตามลำดับ), ทรัว และ อ็องเฌ (ทั้งสองทีมตกชั้นสองและแปดปีในลีกสูงสุดตามลำดับ) ถูกตกชั้นไป ลีกเดอ ฤดูกาล 2023–24.

### สนามและที่ตั้ง

### บุคลากรและชุดแข่งขัน

### การเปลี่ยนผู้จัดการทีม

## ตารางคะแนน

## ผลการแข่งขัน

## สถิติประจำฤดูกาล

### อันดับผู้ทำประตูสูงสุด

### ผู้ผ่านบอลสูงสุด

### คลีนชีตส์

### แฮท-ทริคส์

;หมายเหตุ
4 ผู้เล่นที่ทำคนเดียว 4 ประตู

## รางวัล
### รางวัลประจำเดือน

## ตกชั้น เพลย์ออฟ
ฤดูกาล 2023–24 จะจบลงด้วยการเล่นเพลย์ออฟการตกชั้นระหว่างทีมลีกเอิงอันดับที่ 16 และทีมผู้ชนะในรอบรองชนะเลิศของ ลีกเดอ รอบเพลย์ออฟด้วยการเผชิญหน้าสองเลก.

----

## อ้างอิง

## แหล่งข้อมูลอื่น
*

หมวดหมู่:ฤดูกาลในลีกเอิง
1
ฝรั่งเศส
คาตานะ แชนซ์

เคซี เอสเธอร์ กาตันซาโร (เกิด 14 มกราคม 1990) เป็นนักมวยปล้ำอาชีพ นักกายกรรม และนักกรีฑาทางโทรทัศน์ชาวอเมริกัน ปัจจุบันเธอเซ็นสัญญากับ WWE ภายใต้ชื่อ คาตานะ แชนซ์ เธอเป็นครึ่งหนึ่งของแชมป์แท็กทีมหญิง WWE ร่วมกับเคย์เดน คาร์เตอร์ และเป็นแชมป์แท็กทีมหญิง NXT 1 สมัยร่วมกับคาร์เตอร์ โดยทำสถิติครองตำแหน่งยาวนานที่สุดในประวัติศาสตร์ของตำแหน่งนี้ พวกเธอยังเป็นแท็กทีมหญิงคนแรกที่คว้าแชมป์แท็กทีมหญิงทั้ง WWE และ NXT

ก่อนมา WWE เธอได้ลงแข่งขันในรายการกีฬาทางโทรทัศน์ American Ninja Warrior และกลายเป็นผู้หญิงคนแรกที่สำเร็จหลักสูตร City Qualifiers และเป็นผู้หญิงคนแรกที่สำเร็จหลักสูตร City Finals

## แชมป์และรางวัล
* ***[[Pro Wrestling Illustrated]]***
** Ranked No. 63 of the top 100 female wrestlers in the *[[PWI Female 100]]* in 2019
* **[[WWE]]**
** WWE Women's Tag Team Championship (1 time) – with Kayden Carter
** NXT Women's Tag Team Championship (1 time) – with Kayden Carter

## อ้างอิง

## แหล่งข้อมูลอื่น
* 
* 

หมวดหมู่:นักมวยปล้ำอาชีพหญิงชาวอเมริกัน
มานี มณีวรรณ

**มานี มณีวรรณ** (ชื่อเกิด **ศศิธร ทรัพย์ประภา**; พ.ศ. 2480 – 3 กรกฎาคม พ.ศ. 2552) เป็นนักแสดงและนักร้องชาวไทย มีชื่อเสียงจากบทบาท "ดาวยั่ว" เธอเป็นนักแสดงไทยคนที่ 23 ที่ได้ประทับรอยมือและรอยเท้าบนลานดาราของหอภาพยนตร์ (องค์การมหาชน) ในวันที่ 19 ตุลาคม พ.ศ. 2551

มานีเกิดและเติบโตที่จังหวัดเชียงใหม่ เธอสำเร็จมัธยมศึกษาตอนปลายจากโรงเรียนการช่างสตรีเชียงใหม่ และรับราชการทหารสังกัดพลาธิการทหารบกเชียงใหม่เป็นเวลา 2 ปี มานีเริ่มเป็นนักร้องไนต์คลับที่กรุงเทพมหานคร โดยได้รับอิทธิพลการร้องมาจากนักร้องเพลงลูกกรุง รวงทอง ทองลั่นทม เธอบันทึกเพลงที่ประสบความสำเร็จคือเพลง "จุดเทียนเวียนวน" ที่ต่อมาได้บันทึกเสียงร่วมกับนักร้อง อดุลย์ กรีน และเพลง "จดหมายรักจากเมียเช่า" ที่ประพันธ์โดยนักเขียน อาจินต์ ปันจพรรค์

ในปี พ.ศ. 2508 มานีได้แสดงภาพยนตร์เรื่อง ''เงิน เงิน เงิน'' ซึ่งเป็นการแสดงครั้งแรกของเธอจากการถูกเชิญชวนให้เข้าฉากเต้นระบำกับล้อต๊อก แต่ภาพยนตร์เรื่องแรกที่เข้าฉายคือ *เดือนร้าว* ที่เธอแสดงในภายหลัง ในปีถัดมาเธอมีผลงานละครโทรทัศน์และภาพยนตร์ในบทบาทสมทบหลายเรื่อง โดยภาพยนตร์ที่มีฟิล์มหลงเหลืออยู่ เช่น *[[พระอภัยมณี#ภาพยนตร์|พระอภัยมณี]]* (2509) *5 พยัคฆ์สาว* (2510) *พรายพิศวาส* (2511) *ผาเวียงทอง* (2516) *[[ครูสมศรี]]* (2529) และภาพยนตร์เรื่องสุดท้ายที่เธอแสดง *ตลุยโรงหมอ* (2531) มานีเสียชีวิตในวันที่ 3 กรกฎาคม พ.ศ. 2552 ที่จังหวัดเชียงใหม่

## ผลงานภาพยนตร์

## อ้างอิง

## แหล่งข้อมูลอื่น
* มานี มณีวรรณ ที่ฐานข้อมูลภาพยนตร์ไทย (เก็บถาวรที่เวย์แบ็กแมชชีน)
* 

หมวดหมู่:นักแสดงจากจังหวัดเชียงใหม่
หมวดหมู่:นักร้องจากจังหวัดเชียงใหม่
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักร้องเพลงลูกกรุง
ซิก้า อี โอส คามาเลโอเอส

***ซิก้า อี โอส คามาเลโอเอส*** () เป็นการ์ตูนทีวีแอนิเมชันของประเทศบราซิล ออกอากาศทางช่องทีวี บราซิล สร้างโดย อารี นิโคโลซี ฉายตอนแรกเมื่อวันที่ 21 เมษายน ค.ศ. 2014 ถึงวันที่ 31 มกราคม ค.ศ. 2017

## ตัวละครและเสียงพากย์
* เฟลิเป ซาเวียร์ รับบท กาโก (Caco)
* เอดูอาร์โด จาร์ดิม รับบท เซ (Zé) และ อัลเฟรโด (Alfredo)
* นันดา เปรินี รับบท ซิก้า (Zica)
* เมลิซา การ์ซิอา รับบท สเตฟานี (Stephanie)
* พริซิลา ฟรังโก รับบท กาบี (Gaby)
* ร็อบสัน คุโมเด รับบท กุ้ย (Gui)
* ราเกล มารินโญ่ รับบท ไดอาเน (Daiane)
* เรนาตา คาลมอน รับบท นาดียา (Nádia)
* เรเชล ริปานี รับบท วิร์จินีย (Virgínia)
* ฟาบิโอ ลูซินโด รับบท บรูโน (Bruno)
* ยูรี เชสแมน รับบท บ็อบ (Bob)
* โซนียา เปเรซ รับบท โปรเฟสโซรา ทานีย (Professora Tânia)

## การออกอากาศ
การ์ตูนฉายรอบปฐมทัศน์เมื่อวันที่ 21 เมษายน ค.ศ. 2014 ในช่องทีวี บราซิล กับ 13 ตอน ฤดูกาลที่ 2 ฉายรอบปฐมทัศน์เมื่อวันที่ 17 มกราคม ค.ศ. 2017

## อ้างอิง

## แหล่งข้อมูลอื่น

*  
* ''ซิก้า อี โอส คามาเลโอเอส'' ที่ทีวี บราซิล 
* 
* 

หมวดหมู่:การ์ตูนบราซิล
หมวดหมู่:รายการโทรทัศน์ภาษาโปรตุเกส
ยุทธการที่ปะโคะกูและปฏิบัติการแม่น้ำอิรวดี

**ยุทธการที่ปะโคะกูและปฏิบัติการแม่น้ำอิรวดี** เป็นการสู้รบอย่างต่อเนื่องระหว่างกองทัพบกบริติชอินเดียและกองทัพบกจักรวรรดิญี่ปุ่นและกองกำลังพันธมิตรในการทัพพม่าของฝ่ายสัมพันธมิตรซึ่งประสบความสำเร็จ บนเขตสงครามจีน พม่า อินเดียในช่วงสงครามโลกครั้งที่สอง การสู้รบและปฏิบัติการนี้ได้มีส่วนสำคัญในการเอื้ออำนวยในการเข้ายึดย่างกุ้งในที่สุด ในฤดูร้อน ค.ศ. 1945

หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:ยุทธการและปฏิบัติการทางทหารในสงครามโลกครั้งที่สองเกี่ยวข้องกับญี่ปุ่น
เบียร์คริสต์มาส

**เบียร์คริสต์มาส** () เป็นเบียร์ตามฤดูกาลที่ผลิตสำหรับบริโภคในวันคริสต์มาส มักมีความแรงมากและแต่งรสด้วยส่วนผสมหลากหลาย เช่น อบเชย เปลือกส้ม กานพลู และวานิลลา

## ตัวอย่าง

* Belgian Christmas beers (เบลเยียม)
* British winter warmers (อังกฤษ)
* Biere de Noel (ฝรั่งเศส)
* ''julebryg'' หรือ *juleøl* (เดนมาร์กและนอร์เวย์)
* *Weihnachtsbier* (เยอรมนี)
*Brouwerij De Ranke Père Noël (เบลเยียม)
* Corsendonk Christmas Ale (เบลเยียม)
* Damm's Christmas Beer (สเปน)
* Great Lakes Brewing Company Christmas Ale (สหรัฐอเมริกา)
* Harpoon Brewery Winter Warmer (สหรัฐอเมริกา)
* Great Basin Brewing Company Red Nose Holiday Wassail. (สหรัฐอเมริกา)
* Saint Arnold Christmas Ale (สหรัฐอเมริกา)
* St. Feuillien Christmas Beer (เบลเยียม)
* Tuborg Christmas Brew (ยุโรป)

## ดูเพิ่ม
* ไวน์บาร์เลย์
* โอลด์เอล

## อ้างอิง

## แหล่งข้อมูลอื่น

หมวดหมู่:เบียร์
หมวดหมู่:อาหารคริสต์มาส
วิธีการบังคับต่อประเทศเกาหลีเหนือ

กลุ่มประเทศและองค์กรระหว่างประเทศจำนวนหนึ่งได้บังคับใช้**วิธีการบังคับต่อประเทศเกาหลีเหนือ** ในปัจจุบันการบังคับและคว่ำบาตรนั้นเกี่ยวข้องกับโครงการอาวุธนิวเคลียร์ของเกาหลีเหนือ และบังคับใช้หลังจากการทดสอบนิวเคลียร์ครั้งแรกในปี 2006

สหรัฐบังคับใช้มาตรการคว่ำบาตรในคริสต์ทศวรรษ 1950 และเข้มงวดยิ่งขึ้นอีกหลังจากการทิ้งระเบิดระหว่างประเทศในเกาหลีใต้โดยสายลับเกาหลีเหนือในช่วงคริสต์ทศวรรษ 1980 รวมทั้งเหตุระเบิดที่ย่างกุ้งและเหตุระเบิดของโคเรียนแอร์ เที่ยวบิน 858 ในปี 1988 สหรัฐได้เพิ่มเกาหลีเหนือเข้าในรายชื่อรัฐที่สนับสนุนการก่อการร้าย

การบังคับเกาหลีเหนือเริ่มผ่อนคลายลงในช่วงทศวรรษ 1990 เมื่อรัฐบาลเสรีนิยมของเกาหลีใต้ในขณะนั้นผลักดันนโยบายการมีส่วนร่วมกับเกาหลีเหนือ โดยฝ่ายบริหารของคลินตันได้ลงนามในกรอบข้อตกลงกับเกาหลีเหนือในปี 1994 อย่างไรก็ตาม การผ่อนคลายดังกล่าวมีอายุสั้น เกาหลีเหนือดำเนินโครงการนิวเคลียร์ต่อไปและถอนตัวอย่างจากสนธิสัญญาไม่แพร่ขยายอาวุธนิวเคลียร์ในปี 2003 ทำให้ประเทศต่างๆ ได้ทวงคืนสถานะการบังคับ มติของคณะมนตรีความมั่นคงแห่งสหประชาชาติได้มีผลบังคับใช้หลังจากเกาหลีเหนือทำการทดสอบนิวเคลียร์ในปี 2006, 2009, 2013, 2016 และ 2017 ในขั้นต้นการคว่ำบาตรมุ่งเน้นไปที่การห้ามการค้าวัสดุและสินค้าที่เกี่ยวข้องกับอาวุธ แต่ขยายไปสู่สินค้าฟุ่มเฟือยเพื่อกำหนดเป้าหมายไปที่ชนชั้นปกครอง มาตรการบังคับเพิ่มเติมขยายครอบคลุมสินทรัพย์ทางการเงิน ธุรกรรมทางธนาคารและการค้าทั่วไป

เพื่อหลีกเลี่ยงการบังคับ เกาหลีเหนือได้เข้าไปมีส่วนร่วมเกี่ยวกับกิจกรรมที่ผิดกฎหมายในต่างประเทศ
## อ้างอิง

หมวดหมู่:ประเทศเกาหลีเหนือ
หมวดหมู่:เศรษฐกิจเกาหลีเหนือ
หมวดหมู่:วิธีการบังคับระหว่างประเทศ
หมวดหมู่:วิธีการบังคับของคณะมนตรีความมั่นคงแห่งสหประชาชาติ
เค้กกษัตริย์

**เค้กกษัตริย์** (; ) หรือ **เค้กสามกษัตริย์** () เป็นเค้กที่มีความเกี่ยวข้องกับหลายประเทศที่มีวันสมโภชพระคริสต์แสดงองค์ รูปร่างและส่วนผสมของเค้กกษัตริย์มีความแตกต่างกันออกไป แต่ส่วนใหญ่ด้านในเค้กจะซ่อนแฟฟว์ (; ) อย่างจุลประติมากรรมที่มักกล่าวกันว่าเป็นสิ่งแสดงแทนพระกุมารเยซู หลังจากตัดเค้กแล้ว ใครก็ตามที่ได้แฟฟว์จะเป็นผู้ชนะรางวัล แฟฟว์สมัยใหม่สามารถทำจากวัตถุดิบอื่น ๆ และสามารถเป็นสิ่งแสดงแทนของวัตถุและบุคคลได้หลากหลาย

## คลังภาพ

File:Bolo Rei.jpg|Portuguese Bolo Rei
File:Roscón de Reyes - Mallorquina.jpg|**'
File:Rosca de reyes.jpg|Rosca de reyes ในเม็กซิโก
File:Grosser Dreikönigskuchen.JPG|Dreikönigskuchen ในสวิตเซอร์แลนด์
</gallery>

== อ้างอิง ==


== บรรณานุกรม ==
* 1991. ''Tradiciones Mexicanas''. Pg 22, 31. Mexico, D.F., Ed. Diana S.A. de C.V., 
* 1998. ''Fiestas de México''. Pg. 76, Mexico, D.F., Panorama Editorial S.A. de C.V, 
* Primarily subhead ''Popular Merrymaking'' under ''Liturgy and Custom''.
* ''Christmas Trivia'' edited by Jennie Miller Helderman, Mary Caulkins. Gramercy, 2002
* Marix-Evans, Martin. ''The Twelve Days of Christmas''. Peter Pauper Press, 2002
* Bowler, Gerry. ''The World Encyclopedia of Christmas''. McClelland & Stewart, 2004
* Collins, Ace. ''Stories Behind the Great Traditions of Christmas''. Zondervan, 2003

== แหล่งข้อมูลอื่น ==

*
*[https://web.archive.org/web/20140413012411/http://www.startribune.com/lifestyle/taste/11445691.html Recipes: Portugal’s ''Bolo Rei'']
*[http://www.dw.de/bolo-rei-from-portugal/a-16478915 EuroMaxx A La Carte ''Bolo Rei'' from Portugal recipe]
*[http://blogs.loc.gov/law/2011/12/a-state-mandated-christmas-bonus/ A State Mandated Christmas Bonus], a blog post by the [[Law Library of Congress]], makes reference to the **'.

หมวดหมู่:อาหารคริสต์มาส
หมวดหมู่:คริสต์มาสในสหราชอาณาจักร
หมวดหมู่:อาหารฝรั่งเศส
หมวดหมู่:วันสมโภชพระคริสต์แสดงองค์
พิพิธภัณฑ์ชาและกาแฟบรามาห์

**พิพิธภัณฑ์ชาและกาแฟบรามาห์** () เป็นพิพิธภัณฑ์ที่ตั้งอยู่ทางใต้ของกรุงลอนดอน สหราชอาณาจักร เป็นพิพิธภัณฑ์แห่งแรกของโลกที่อุทิศให้กับประวัติศาสตร์ของชาและกาแฟ ครอบคลุมช่วงเวลา 400 ปีของประวัติศาสตร์การค้าและสังคมของเครื่องดื่มทั้งสองชนิด ตั้งแต่การเข้ามาในทวีปยุโรปจากทวีปแอฟริกาและตะวันออกไกล 

พิพิธภัณฑ์ก่อตั้งโดยเอ็ดเวิร์ด บรามาห์ (Edward Bramah) ในปี พ.ศ. 2535 ภายหลังจากที่บรามาห์เริ่มมีความคิดสร้างพิพิธภัณฑ์ไป 40 ปี เดิมพิพิธภัณฑ์ตั้งอยู่ที่ท่าเรือบัตเลอร์ แล้วย้ายไปอยู่ที่ 40 ถนนเซาท์วาร์กในเขตรหัสไปรษณีย์เอสอี 1 ใกล้กับสถานีสะพานลอนดอนและตลาดโบโร ที่นี่พิพิธภัณฑ์และร้านน้ำชาเปิดทำการทุกวันโดยมีบริการกาแฟและชา

เอ็ดเวิร์ด บรามาห์เสียชีวิตขณะอายุ 76 ปีที่เมืองไครต์เชิร์ช เทศมณฑลดอร์เซต เมื่อวันที่ 15 มกราคม พ.ศ. 2551 ระหว่างที่บรามาห์ป่วยอยู่ก็อยู่ระหว่างเขียนหนังสือชื่อ *Britain's Tea Heritage* พิพิธภัณฑ์ชาและกาแฟบรามาห์ปิดทำการในปีเดียวกันนั้น มีแผนจะพัฒนาพิพิธภัณฑ์ใหม่หรืออาจจะย้ายที่ตั้ง แต่ก็ไม่ได้กลับมาเปิดทำการอีกเลย

## อ้างอิง

หมวดหมู่:พิพิธภัณฑ์ในลอนดอน
หมวดหมู่:สิ่งก่อสร้างตั้งแต่ พ.ศ. 2535